作者：姜夔
词牌/韵律：霓裳中序第一

paragraphs: 亭皋正望极。
乱落江莲归未得。
多病却无气力。
况纨扇渐疏，罗衣初萦。
流光过隙。
叹杏梁、双燕如客。
人何在，一帘淡月，仿佛照颜色。
幽寂。
乱蛩吟壁。
动庾信、清愁似织。
沈思年少浪迹。
笛里关山，柳下坊陌。
坠红无信息。
漫暗水，涓涓溜碧。
漂零久，而今何意，醉卧酒垆侧。

标签：宋词三百首